CELEX: 31981R3655
Language: el
Date: 1981-12-18 00:00:00
Title: Κανονισμός (EOK) αριθ. 3655/81 τής Επιτροπής τής 18ης Δεκεμβρίου 1981 περί θεσπίσεως μέτρων διασφαλίσεως κατά τήν εισαγωγή ζώντων φυτών στήν Ελλάδα

Avis juridique important

|

31981R3655

Κανονισμός (EOK) αριθ. 3655/81 τής Επιτροπής τής 18ης Δεκεμβρίου 1981 περί θεσπίσεως μέτρων διασφαλίσεως κατά τήν εισαγωγή ζώντων φυτών στήν Ελλάδα  

Επίσημη Εφημερίδα αριθ. L 364 της 19/12/1981 σ. 0029

***** ΚΑΝΟΝΙΣΜΟΣ (ΕΟΚ) αριθ. 3655/81 ΤΗΣ ΕΠΙΤΡΟΠΗΣ  της 18ης Δεκεμβρίου 1981  περί θεσπίσεως μέτρων διασφαλίσεως κατά την εισαγωγή ζώντων φυτών στην Ελλάδα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος στις Ευρωπαϊκές Κοινότητες, και ιδίως το άρθρο 130 παράγραφος 2 εδάφιο τρίτο,  τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων της ανθοκομίας (1), και ιδίως το άρθρο 9 παράγραφος 2,  Εκτιμώντας:  ότι η Ελληνική Δημοκρατία ζήτησε από την Επιτροπή στις 11 Δεκεμβρίου 1981 να λάβει μέτρα διασφαλίσεως κατά την εισαγωγή στην Ελλάδα ζώντων φυτών καταγωγής άλλων Κρατών μελών και τρίτων χωρών· ότι η αίτηση αυτή συμπληρώθηκε στις 17 Δεκεμβρίου 1981 από συμπληρωματικά στοιχεία·  ότι η ελληνική παραγωγή ζώντων φυτών κατά το 1981 εκτιμάται σε 3 900 000 περίπου τεμάχια· ότι η παραγωγή αυτή είναι αισθητά ισοδύναμη με αυτή των προηγουμένων ετών·  ότι από τον Ιούλιο του 1981 μόνο το 20 % της παραγωγής αυτής διατέθηκε στην ελληνική αγορά, ενώ κατά τη διάρκεια του δευτέρου εξαμήνου του 1980 το τμήμα της πωλουμένης ελληνικής παραγωγής ανήλθε πάνω από 60 %·  ότι συνεπεία της εντάξεως της Ελλάδος στην Κοινότητα και της απαλύνσεως των όρων εισαγωγής ζώντων φυτών σ' αυτό το Κράτος μέλος, οι αποστολές προελεύσεως άλλων Κρατών μελών και τρίτων χωρών αυξήθηκαν αισθητά κατά το 1981 σε σχέση με το προηγούμενο έτος· ότι οι αποστολές αυτές αυξήθηκαν, ιδίως, κατά τη διάρκεια των τελευταίων εβδομάδων, προσεγγίζοντας κατά την περίοδο από 1ης Νοεμβρίου μέχρι 11ης Δεκεμβρίου 1981 ένα επίπεδο τρείς φορές υψηλότερο από αυτό που παρατηρήθηκε κατά τη διάρκεια της ίδιας περιόδου κατά το 1980·  ότι οι εισαγωγές αυτές πραγματοποιούνται σε τιμές που ευρίσκονται σε επίπεδα κατώτερα από το ήμισυ των τιμών παραγωγής των καλλιεργουμένων φυτών στην Ελλάδα·  ότι η κατάσταση αυτή οδήγησε τους έλληνες παραγωγούς να μειώσουν σημαντικά τις ποσότητες που τίθενται προς πώληση·  ότι, λαμβανομένης υπόψη της αναπτύξεως της περιόδου, είναι επίφοβο ότι οι αποστολές προς την Ελλάδα θα εξακολουθήσουν με αυξανόμενο ρυθμό· ότι, ως εκ τούτου, πρέπει να προβλεφθεί μεγαλύτερη μείωση των ποσοτήτων των ελληνικών προϊόντων που δύνανται να διατεθούν στην αγορά·  ότι η εκτίμηση της καταστάσεως της αγοράς, όπως αναφέρεται ανωτέρω, οδηγεί στο συμπέρασμα ότι η ελληνική αγορά ζώντων φυτών υφίσταται, λόγω αποστολών προελεύσεως άλλων Κρατών μελών και τρίτων χωρών, σοβαρές διαταραχές που δύνανται να θέσουν σε κίνδυνο τους στόχους του άρθρου 39 της συνθήκης· ότι είναι αναγκαίο υπό τις συνθήκες αυτές να ληφθεί διασφαλιστικό μέτρο έναντι των αποστολών αυτών·  ότι πρέπει, προς το σκοπό αυτό, να ανασταλεί η εισαγωγή στην ελληνική επικράτεια ζώντων φυτών κάθε προελεύσεως για περίοδο που είναι απολύτως αναγκαία για την εξάλειψη των αναφερομένων ανωτέρω διαταραχών·  ότι συντρέχει λόγος να ληφθεί υπόψη η ειδική κατάσταση των προϊόντων που ευρίσκονται καθ' οδόν προς την Ελλάδα κατά τη δημοσίευση του παρόντος κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η κατανάλωση στην Ελλάδα των προϊόντων που αναφέρονται στην παράγραφο 2 περίπτωση πρώτη, συμπεριλαμβανομένων των προϊόντων που ευρίσκονται σε μία των καταστάσεων που αναφέρονται στο άρθρο 9 παράγραφος 2 της συνθήκης απαγορεύεται μέχρι τις 31 Ιανουαρίου 1982.  2. Οι διατάξεις του παρόντος κανονισμού  - εφαρμόζονται στα ζώντα φυτά που υπάγονται στη διάκριση 06.02 Δ του Κοινού Δασμολογίου, εξαιρέσει των μοσχευμάτων μετά ρίζης,  - δεν εφαρμόζονται στα προϊόντα που αναφέρονται στην πρώτη περίπτωση για τα οποία παρεσχέθη απόδειξη ότι η άφιξη από την τρίτη χώρα ή το σχετικό Κράτος μέλος προς την Ελλάδα έλαβε χώρα προ της ενάρξεως της ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 55 της 2. 3. 1968, σ. 1.